PTSC ออกหุ้นกู้ระยะสั้น 1 พันลบ.ขายรายใหญ่ 9 ต.ค.60-8 ต.ค.61
PTSC ออกหุ้นกู้ระยะสั้น 1 พันลบ.ขายรายใหญ่ 9 ต.ค.60-8 ต.ค.61
26 ก.ย. 2560

บริษัท เพาเวอร์ โซลูชั่น เทคโนโลยี จำกัด (มหาชน) หรือ PTSC เปิดเผยว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ระยะสั้น อายุไม่เกิน 270 วัน มูลค่าคงค้างรวมทั้งสิ้นไม่เกิน 1,000 ล้านบาท
ทั้งนี้ เมื่อมีการไถ่ถอนหรือชำระคืนหุ้นกู้ที่ไม่ได้ออกภายในวงเงินที่ได้รับอนุมัติดังกล่าว บริษัทสามารถออกหุ้นกู้ระยะสั้นทดแทนเพิ่มเติมอีกได้ภายในเงื่อนไขและวงเงิน (Revolving) ตามที่กำหนดไว้ข้างต้นดังกล่าว โดยมีอัตราดอกเบี้ยตามอัตราตลาด ณ ช่วงวันที่เสนอขาย
โดยบริษัทจะเสนอขายหุ้นกู้ดังกล่าวให้แก่ผู้ลงทุนสถาบัน และ/หรือ ผู้ลงทุนรายใหญ่ ตั้งแต่วันที่ 9 ต.ค.60 ถึง วันที่ 8 ต.ค. 61 โดยมี บล.ทรีนิตี้ เป็นผู้จัดการการจัดจำหน่ายหุ้นกู้
ทั้งนี้บริษัทมีวัตถุประสงค์นำเงินที่ได้จากการเสนอขายตราสารหนี้ครั้งนี้เพื่อใช้ในการลงทุนขยายธุรกิจและเป็นเงินทุนหมุนเวียนในการดำเนินกิจการของบริษัท
 